Diari Oficial de la Generalitat Valenciana


Sumari del DOGV 9680, del 11-09-2023 (2023/9264)

RESOLUCIÓ de 7 de setembre de 2023, de la Direcció General de Centres Docents, per la qual es resol la convocatòria de subvencions per al manteniment dels gabinets psicopedagògics escolars dependents d'ajuntaments, mancomunitats de municipis i entitats locals menors de la Comunitat Valenciana, per a l'exercici 2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9680

Data del DOGV
:   11-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9264


Data del document
:   07-09-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * ajuda pública

RESOLUCIÓ de 7 de setembre de 2023, de la Direcció General de Centres Docents, per la qual es resol la convocatòria de subvencions per al manteniment dels gabinets psicopedagògics escolars dependents d'ajuntaments, mancomunitats de municipis i entitats locals menors de la Comunitat Valenciana, per a l'exercici 2023. [2023/9264]  
Mitjançant l'Ordre 45/2016, de 4 d'agost, de la Conselleria d'Educació, Investigació, Cultura i Esport, s'estableixen les bases reguladores de les subvencions per al manteniment dels gabinets psicopedagògics escolars dependents d'ajuntaments, mancomunitats de municipis i entitats locals menors de la Comunitat Valenciana (DOGV 7846 / 08.08.2016).  
Mitjançant Resolució de 31 de gener de 2023, de la Conselleria d'Educació, Cultura i Esport, es convoquen les subvencions per al manteniment dels gabinets psicopedagògics escolars dependents d'ajuntaments, mancomunitats de municipis i entitats locals menors de la Comunitat Valenciana per a l'exercici 2023 (DOGV 9529 / 08.02.2023).  
  
Mitjançant Decret 72/2021, de 21 de maig, del Consell, es regula l'organització de l'orientació educativa i professional en el sistema educatiu valencià (DOGV 9099 /03.06.2021).  
Una vegada examinades les sol·licituds d'ajudes presentades pels ajuntaments, mancomunitats de municipis i entitats locals menors, així com la documentació que s'indica en el punt quatre de la resolució esmentada i comprovats els informes emesos per la Inspecció educativa.  
  
Vista l'aprovació per unanimitat de la proposta d'adjudicació de la subvenció per part de la comissió avaluadora, en compliment del que preceptua l'article 13 de l'ordre de bases abans esmentada.  
  
Vist l'informe emés pel Servei de Títols, Programes de Gratuïtat i Ajudes a l'Estudi de la Direcció General de Centres Docents, en compliment del que estableix l'article 13 de l'ordre de bases abans esmentada.  
  
Vista la proposta de concessió i denegació d'aquesta subvenció emesa pel Servei de Títols, Programes de Gratuïtat i Ajudes a l'Estudi, com a òrgan instructor del procediment.  
De conformitat amb el que s'estableix en l'apartat seté de l'esmentada Resolució de 31 de gener de 2023, així com en l'article 13 i en la disposició final segona de l'esmentada Ordre 45/2016, de 4 d'agost, resolc:  
  
Primer  
Aprovar la concessió de les subvencions per a l'exercici 2023 als ajuntaments, mancomunitats de municipis i entitats locals menors de la Comunitat Valenciana que figuren en l'annex I d'aquesta resolució, per un import total de 2.300.000,00 €.  
  
Segon  
Els beneficiaris que consten en l'annex I han de justificar la subvenció, segons el que estableix l'apartat huité de la resolució de convocatòria, d'acord amb els models i les instruccions a la disposició dels interessats en la pàgina web de la Conselleria d'Educació, Cultura i Esport: http://www.ceice.gva.es/va/web/centros-docentes/ayudas/subvenciones.  
  
El representant de l'entitat local ha de formalitzar la justificació en el termini de deu dies hàbils, comptats des de l'endemà de la publicació de la resolució de concessió en el Diari Oficial de la Generalitat Valenciana, utilitzant exclusivament els mitjans electrònics facilitats pels servidors d'informació de Generalitat. Per a fer-ho, ha d'accedir a l'apartat de serveis en línia de la seu electrònica de la Generalitat, accessible a través d'https://sede.gva.es.  
La falta de presentació de la justificació de les despeses en el termini fixat provocarà la pèrdua de la subvenció, en compliment del que disposa l'article 17.4 de l'Ordre 45/2016, de 4 d'agost.  
  
Tercer  
Excloure les sol·licituds presentades pels ajuntaments que figuren en l'annex II d'aquesta resolució.  
  
Quart  
Les ajudes es pagaran segons el que estableix l'article 16 de l'Ordre 45/2016, de 4 d'agost, amb càrrec a la dotació pressupostària de la línia de subvenció S0071000, capítol IV, de la secció, servei, centre gestor i programa 22.91.63.119.34, Ensenyament Primari, prevista en la Llei 9/2022, de 30 de desembre, de pressupostos de la Generalitat per a l'exercici 2023, per un import global màxim de 2.300.000,00 euros, destinat a la concessió de les ajudes convocades per la resolució de convocatòria.  
De conformitat amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es pot interposar, potestativament, recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'ha de presentar davant el conseller d'Educació, Universitats i Ocupació en el termini d'un mes, a comptar de l'endemà de la notificació a la persona interessada.  
b) El recurs contenciós administratiu s'ha de presentar davant el Tribunal Superior de Justícia de la Comunitat Valenciana en el termini de dos mesos, a comptar de l'endemà de ser publicada.  
  
València, 7 de setembre de 2023.- El director general de Centres Docents (p. d. R 13.04.2022; DOGV 9328): Jorge Cabo Martínez.